SISÄLLYS. tehdyn sopimuksen ja pöytäkirjan muuttamisesta tehdyn pöytäkirjan lainsäädännön. N:o 866. Laki - PDF
Download "SISÄLLYS. tehdyn sopimuksen ja pöytäkirjan muuttamisesta tehdyn pöytäkirjan lainsäädännön. N:o 866. Laki"
1 SUOMEN SÄÄDÖSKOKOELMA 2006 Julkaistu Helsingissä 6 päivänä lokakuuta 2006 N:o SISÄLLYS N:o Sivu 866 Laki Sveitsin kanssa tulo- ja varallisuusveroja koskevan kaksinkertaisen verotuksen välttämiseksi tehdyn sopimuksen ja pöytäkirjan muuttamisesta tehdyn pöytäkirjan lainsäädännön alaan kuuluvien määräysten voimaansaattamisesta Liikenne- ja viestintäministeriön asetus matkalippujen tarkastajilta ja tarkastuksessa apuna olevilta järjestyksenvalvojilta vaadittavasta koulutuksesta Sosiaali- ja terveysministeriön asetus Terveydenhuollon oikeusturvakeskuksen maksullisista suoritteista annetun asetuksen muuttamisesta Sosiaali- ja terveysministeriön asetus sairaanhoitopiirin eettisen toimikunnan ja ETENE:n lääketieteellisen tutkimuseettisen jaoston lausunnoista perittävistä maksuista ja tutkittavalle suoritettavista korvauksista annetun asetuksen muuttamisesta Sosiaali- ja terveysministeriön asetus valtion mielisairaaloiden maksullisista suoritteista annetun asetuksen muuttamisesta Verohallituksen päätös Konserniverokeskuksessa verotettavista verovelvollisista N:o 866 Laki Sveitsin kanssa tulo- ja varallisuusveroja koskevan kaksinkertaisen verotuksen välttämiseksi tehdyn sopimuksen ja pöytäkirjan muuttamisesta tehdyn pöytäkirjan lainsäädännön alaan kuuluvien määräysten voimaansaattamisesta Annettu Helsingissä 29 päivänä syyskuuta 2006 Eduskunnan päätöksen mukaisesti säädetään: 1 Helsingissä 19 päivänä huhtikuuta 2006 Suomen tasavallan ja Sveitsin valaliiton välillä tulo- ja varallisuusveroja koskevan kaksinkertaisen verotuksen välttämiseksi tehdyn sopimuksen ja pöytäkirjan (SopS 90/1993) muuttamisesta tehdyn pöytäkirjan lainsäädännön alaan kuuluvat määräykset ovat lakina voimassa sellaisina kuin Suomi on niihin sitoutunut. 2 Tarkempia säännöksiä tämän lain täytäntöönpanosta voidaan antaa valtioneuvoston asetuksella. 3 Tämä lain voimaantulosta säädetään tasavallan presidentin asetuksella. Helsingissä 29 päivänä syyskuuta 2006 Tasavallan Presidentti TARJA HALONEN HE 75/2006 VaVM 12/2006 EV 96/2006 Ministeri Jan-Erik Enestam
2 2478 N:o 867 Liikenne- ja viestintäministeriön asetus matkalippujen tarkastajilta ja tarkastuksessa apuna olevilta järjestyksenvalvojilta vaadittavasta koulutuksesta Annettu Helsingissä 28 päivänä syyskuuta 2006 Liikenne- ja viestintäministeriön päätöksen mukaisesti säädetään joukkoliikenteen tarkastusmaksusta 11 päivänä toukokuuta 1979 annetun lain (469/1979) 6 :n 2 momentin nojalla, sellaisena kuin se on laissa 448/2006: 1 Soveltamisala Tässä asetuksessa säädetään joukkoliikenteen tarkastusmaksusta annetussa laissa (469/1979) tarkoitetuilta matkalippujen tarkastajilta ja tarkastuksessa apuna olevilta järjestyksenvalvojilta vaadittavasta koulutuksesta. 2 Matkalipun tarkastajan koulutus Matkalipun tarkastajien koulutukseen on sisällytettävä ainakin seuraavia asiakokonaisuuksia: 1) tarkastusalueen joukkoliikenteestä: a) asianomaisen joukkoliikennejärjestelmän perusteet; b) tarkastusalueen liikennemuodot ja reitit; c) tarkastusalueen joukkoliikenteen liikennöintiajat; 2) tarkastusalueen matkalippujärjestelmästä: a) matkalipputyypit ja niiden hinnat; b) matkalippujen hankkiminen; c) matkalippujen käyttäminen ja voimassaolo; 3) tarkastustoimintaa koskevasta lainsäädännöstä ja oikeuskäytännöstä: a) joukkoliikenteen tarkastusmaksusta annettu laki kokonaisuudessaan; b) järjestyksenvalvojista annettu laki (533/1999), järjestyslaki (612/2003) ja järjestyksen pitämisestä joukkoliikenteessä annettu laki (472/1977) keskeisiltä osiltaan; c) tarkastusmaksujen perimistä koskeva oikeuskäytäntö keskeisiltä osiltaan; 4) tarkastustoiminnasta käytännössä: a) tarkastajan tehtävät, toimivaltuudet ja vastuut; b) tarkastustehtävissä noudatettavat yleiset periaatteet ja toimintaohjeet; c) tarkastusmaksusta vapauttamiseen liittyvän harkintavallan käyttäminen; d) virkapuku ja tarkastuspassi; e) tarkastajan käyttäytyminen tarkastustilanteessa; f) tarkastajan käyttäytyminen ja toimiminen ongelmatilanteissa; g) työturvallisuus tarkastajan tehtävissä; h) tarkastajien yhteistyö järjestyksenvalvojan, kuljettajan, konduktöörin, rahastajan ja poliisin kanssa; 5) asiakaspalvelusta: a) asiakaslähtöisyys ja ammattitaitoinen palvelu; b) tarkastajan vuorovaikutustaidot ja asenteet tarkastustilanteissa; c) tärkeimmät tarkastustehtävää suoritettaessa käytettävät fraasit ruotsiksi ja englanniksi; 6) onnettomuustilanteissa toimimisesta: a) asianomaisten liikennemuotojen turvajärjestelmät;
3 N:o b) ensiavun antaminen Suomen Punaisen Ristin Ensiapu I -kurssin tai vastaavan muun ensiapukurssin sisältöä vastaavassa laajuudessa. Matkalipun tarkastajilta vaadittavan koulutuksen pituus on vähintään 160 oppituntia. Opetukseen on sisällytettävä 80 tuntia luentomuotoista opetusta ja 80 tuntia työhön opastamista käytännössä. 3 Tarkastuksessa apuna olevan järjestyksenvalvojan koulutus Tarkastuksessa apuna olevan järjestyksenvalvojan koulutukseen on sisällytettävä soveltuvin osin 2 :ssä mainitut tehtävän hoitamisen kannalta olennaiset asiakokonaisuudet, kuitenkin ainakin perehdyttäminen tarkastusalueen joukkoliikenteeseen ja sen maksujärjestelmään sekä joukkoliikenteen tarkastusmaksusta annettuun lakiin. Lisäksi koulutukseen on sisällytettävä perehdyttäminen asiakaspalveluun ja yhteistyöhön matkalipun tarkastajan kanssa. Koulutuksen pituus on vähintään 40 tuntia. Siihen tulee sisältyä luentomuotoista opetusta ja työhön opastamista käytännössä. 4 Voimaantulo Tämä asetus tulee voimaan 15 päivänä lokakuuta Helsingissä 28 päivänä syyskuuta 2006 Liikenne- ja viestintäministeri Susanna Huovinen Hallitusneuvos Tuula Ikonen
4 2480 N:o 868 Sosiaali- ja terveysministeriön asetus Terveydenhuollon oikeusturvakeskuksen maksullisista suoritteista annetun asetuksen muuttamisesta Annettu Helsingissä 3 päivänä lokakuuta 2006 Sosiaali- ja terveysministeriön päätöksen mukaisesti lisätään Terveydenhuollon oikeusturvakeskuksen maksullisista suoritteista 21 päivänä joulukuuta 2004 annettuun asetukseen (1262/2004) uusi 7 a seuraavasti: 7a Viranomaisten toiminnan julkisuudesta annetun lain 34 :n 2 momentissa tarkoitetusta tiedon esille hakemisesta sekä saman lain 34 :n 3 momentissa tarkoitettujen kopioiden ja tulosteiden antamisesta perittävistä maksuista päättää Terveydenhuollon oikeusturvakeskus ottaen huomioon, mitä viranomaisten toiminnan julkisuudesta annetun lain 34 :ssä säädetään. Tämä asetus tulee voimaan 9 päivänä lokakuuta Helsingissä 3 päivänä lokakuuta 2006 Peruspalveluministeri Liisa Hyssälä Lakimies Janne Pitkävirta
5 2481 N:o 869 Sosiaali- ja terveysministeriön asetus sairaanhoitopiirin eettisen toimikunnan ja ETENE:n lääketieteellisen tutkimuseettisen jaoston lausunnoista perittävistä maksuista ja tutkittavalle suoritettavista korvauksista annetun asetuksen muuttamisesta Annettu Helsingissä 3 päivänä lokakuuta 2006 Sosiaali- ja terveysministeriön päätöksen mukaisesti lisätään sairaanhoitopiirin eettisen toimikunnan ja ETENE:n lääketieteellisen tutkimuseettisen jaoston lausunnoista perittävistä maksuista ja tutkittavalle suoritettavista korvauksista 30 päivänä joulukuuta 2004 annettuun sosiaali- ja terveysministeriön asetukseen (1396/2004) uusi 2 a seuraavasti: 2a Erinäiset suoritteet Viranomaisten toiminnan julkisuudesta annetun lain 34 :n 2 momentissa tarkoitetusta tiedon esille hakemisesta sekä saman lain 34 :n 3 momentissa tarkoitettujen kopioiden ja tulosteiden antamisesta perittävistä maksuista päättää asianomainen sairaanhoitopiiri ja ETENE:n lääketieteellisen jaoston osalta sosiaali- ja terveysministeriö ottaen huomioon, mitä viranomaisten toiminnan julkisuudesta annetun lain 34 :ssä säädetään. Tämä asetus tulee voimaan 9 päivänä lokakuuta Helsingissä 3 päivänä lokakuuta 2006 Peruspalveluministeri Liisa Hyssälä Lakimies Janne Pitkävirta
6 2482 N:o 870 Sosiaali- ja terveysministeriön asetus valtion mielisairaaloiden maksullisista suoritteista annetun asetuksen muuttamisesta Annettu Helsingissä 3 päivänä lokakuuta 2006 Sosiaali- ja terveysministeriön päätöksen mukaisesti muutetaan valtion mielisairaaloiden maksullisista suoritteista 28 päivänä marraskuuta 2001 annetun asetuksen (1132/2001) 1 :n 5 ja 12 kohta ja lisätään asetukseen uusi 1 a seuraavasti: 1 Liiketaloudellisin perustein hinnoiteltavat suoritteet Valtion maksuperustelain 7 :ssä tarkoitettuja muita suoritteita, jotka valtion mielisairaalat hinnoittelevat liiketaloudellisin perustein, ovat seuraavat suoritteet: 5) EEG- ja EKG-tutkimus sekä muut hoitotoimenpiteet; 12) puutarhatuotteet ja -palvelut sekä muut työsuoritukset ja terapiatoiminnassa syntyneiden tuotteiden myynti. 1a Erinäiset suoritteet Viranomaisten toiminnan julkisuudesta annetun lain 34 :n 2 momentissa tarkoitetusta tiedon esille hakemisesta sekä saman lain 34 :n 3 momentissa tarkoitettujen kopioiden ja tulosteiden antamisesta perittävistä maksuista päättää kyseinen valtion mielisairaala ottaen huomioon, mitä viranomaisten toiminnan julkisuudesta annetun lain 34 :ssä säädetään. Tämä asetus tulee voimaan 9 päivänä lokakuuta Helsingissä 3 päivänä lokakuuta 2006 Peruspalveluministeri Liisa Hyssälä Lakimies Janne Pitkävirta
7 2483 N:o 871 Verohallituksen päätös Konserniverokeskuksessa verotettavista verovelvollisista Annettu Helsingissä 18 päivänä syyskuuta 2006 Verohallitus on 18 päivänä joulukuuta 1995 annetun verohallintolain (1557/1995) 13 :n nojalla, sellaisena kuin se on laissa 637/1997, määrännyt: 1 Verohallituksen 20 päivänä syyskuuta 1999 antamaa päätöstä (975/1999) Konserniverokeskuksen toimivallasta ja Konserniverokeskuksessa verotettavista verovelvollisista siihen myöhemmin tehtyine muutoksineen sovelletaan myös tämän päätöksen liitteessä nimettyjen verovelvollisten verotuksessa, kuitenkin jäljempänä säädetyllä tavalla. 2 Konserniverokeskuksessa verotettaviksi siirrettävien verovelvollisten verotuksessa päätöstä (975/1999) sovelletaan seuraavasti: 1. verotusmenettelystä annetussa laissa (1558/1995) tai sen nojalla säädettyihin tai määrättyihin verovirastolle kuuluviin tehtäviin sekä metsänhoitoyhdistyksistä annetussa laissa (534/1998) tarkoitettuihin metsänhoitomaksun määräämiseen liittyviin tehtäviin ensimmäistä kertaa tilikaudelta, joka päättyy 1 päivänä lokakuuta 2006 tai sen jälkeen kuitenkin siten, että verotusmenettelystä annetun lain (1558/1995) 14 :ssä tarkoitetun verotarkastuksen osalta Konserniverokeskus on toimivaltainen edellä tarkoitetun päätöksen 1 :n mukaisesti tämän päätöksen voimaantulosta alkaen; 2. ennakkoperintälaissa (1118/1996), työnantajan sosiaaliturvamaksusta annetussa laissa (366/1963) ja rajoitetusti verovelvollisen verottamisesta annetussa laissa (627/1978) tai mainittujen lakien nojalla säädettyihin tai määrättyihin verovirastolle kuuluviin tehtäviin niin, että Konserniverokeskus on toimivaltainen ennakkoperintään liittyvissä tehtävissä ensi kertaa edellä 1 kohdassa mainittujen verovuosien verotuksessa hyväksiluettavissa ennakoissa, ja maksuvalvontaan liittyvissä tehtävissä siinä laajuudessa kuin jos verovelvollisen kotikunta olisi ennakkoperintälain 30 :n tarkoittamalla tavalla muuttunut kalenterivuoden 2006 aikana verovirastosta toiseen verovirastoon; 3. korkotulon lähdeverosta annetussa laissa (1341/1990) tai sen nojalla säädettyihin tai määrättyihin verovirastolle kuuluviin tehtäviin noudattaen soveltuvin osin, mitä edellä 2 kohdassa on maksuvalvonnan tehtävien osalta määrätty; 4. arvonlisäverolaissa (1501/1993) ja eräistä vakuutusmaksuista suoritettavasta verosta annetussa laissa (664/1966) tai mainittujen lakien nojalla säädettyihin tai määrättyihin verovirastolle kuuluviin tehtäviin siinä laajuudessa kuin, jos verovelvollisen kotikunta olisi arvonlisäverolain 158 :n tarkoittamalla tavalla muuttunut kalenterivuoden 2006 aikana verovirastosta toiseen verovirastoon; 5. tuloverolaissa (1535/1992), elinkeinotulon verottamisesta annetussa laissa (360/1968) tai mainittujen lakien nojalla säädettyihin tai määrättyihin verovirastolle kuuluviin tehtäviin edellä 1 kohdassa mainittujen verovuosien verotuksessa, ja 6. päätöksen 1 :n 2 momentin 1 kohdassa tarkoitettuihin veronkannon tehtäviin niiden verojen ja maksujen osalta, joissa Konserniverokeskus on mainitun päätöksen mukaan toimivaltainen. 3 Kotipaikkansa mukaan määräytyvässä verovirastossa verotettavaksi siirrettävien verovelvollisten verotuksessa päätöstä (975/1999) sovelletaan seuraavasti: 1. verotusmenettelystä annetussa laissa (1558/1995) tai sen nojalla säädettyihin tai
8 2484 SDK/SÄHKÖINEN PAINOS N:o 871 määrättyihin verovirastolle kuuluviin tehtäviin sekä metsänhoitoyhdistyksistä annetussa laissa (534/1998) tarkoitettuihin metsänhoitomaksun määräämiseen liittyviin tehtäviin viimeistä kertaa tilikaudelta, joka päättyy viimeistään , kuitenkin siten, että verotusmenettelystä annetun lain (1558/1995) 14 :ssä tarkoitetun verotarkastuksen osalta Konserniverokeskus on toimivaltainen tämän päätöksen voimaantuloon asti; 2. ennakkoperintälaissa (1118/1996), työnantajan sosiaaliturvamaksusta annetussa laissa (366/1963) ja rajoitetusti verovelvollisen verottamisesta annetussa laissa (627/1978) tai mainittujen lakien nojalla säädettyihin tai määrättyihin verovirastolle kuuluviin tehtäviin niin, että Konserniverokeskus on toimivaltainen ennakkoperintään liittyvissä tehtävissä viimeistä kertaa edellä kohdassa 1 mainittujen verovuosien verotuksessa hyväksiluettavissa ennakoissa, ja maksuvalvontaan liittyvissä tehtävissä siinä laajuudessa kuin jos verovelvollisen kotikunta olisi ennakkoperintälain 30 :n tarkoittamalla tavalla muuttunut kalenterivuoden 2006 aikana verovirastosta toiseen verovirastoon; 3. korkotulon lähdeverosta annetussa laissa (1341/1990) tai sen nojalla säädettyihin tai määrättyihin verovirastolle kuuluviin tehtäviin noudattaen soveltuvin osin mitä edellä 2 kohdassa on maksuvalvonnan tehtävien osalta määrätty; 4. arvonlisäverolaissa (1501/1993) ja eräistä vakuutusmaksuista suoritettavasta verosta annetussa laissa (664/1966) tai mainittujen lakien nojalla säädettyihin tai määrättyihin verovirastolle kuuluviin tehtäviin siinä laajuudessa kuin jos verovelvollisen kotikunta olisi arvonlisäverolain 158 :n tarkoittamalla tavalla muuttunut kalenterivuoden 2006 aikana verovirastosta toiseen verovirastoon; 5. tuloverolaissa (1535/1992), elinkeinotulon verottamisesta annetussa laissa (360/1968) tai mainittujen lakien nojalla säädettyihin tai määrättyihin verovirastolle kuuluviin tehtäviin edellä 1 kohdassa mainittujen verovuosien verotuksessa, ja 6. päätöksen 1 :n 2 momentin 1 kohdassa tarkoitettuihin veronkannon tehtäviin niiden verojen ja maksujen osalta, joissa Konserniverokeskus on mainitun päätöksen mukaan toimivaltainen. 4 Tämä päätös tulee voimaan 1 päivänä marraskuuta Tämän päätöksen täytäntöönpanon edellyttämiin toimiin voidaan ryhtyä ennen päätöksen voimaan tuloa. Helsingissä 18 päivänä syyskuuta 2006 Pääjohtaja Jukka Tammi Ylitarkastaja Kari Aaltonen JULKAISIJA: OIKEUSMINISTERIÖ N:o , 1 arkki EDITA PRIMA OY, HELSINKI 2006 EDITA PUBLISHING OY, PÄÄTOIMITTAJA JARI LINHALA ISSN